open-index/open-wikipedia-markdown huggingface dataset:
Corage

**Corage**, etiam cognoscite como **braveria**, es le habilitate de confrontar le timor, dolor, periculo, incertitude o intimidation. Illo pote esser dividite in le "corage physic" — pro confrontar le dolor physic, suffrentia o menacia de morte — e "corage moral" — pro confrontar le vergonia, scandalo e discoragiamento.

## Parolas derivate

*Incoragiamento* es alique que da *corage* o imparte fide e confidentia. Omne nos necessita incoragiamento, dante lo pote significar que nos provide adjuta o exprime appreciation. Sovente illo involve le assistentia de alcuno pro adjutar le a vider como poter arrangiar se con o supportar un situation difficile, o discuter rationes pro haber fide que le cosas meliorara.
Lingua proto-indoeuropee

Le **proto-indoeuropeo** es lingua matre commun reconstruite secundo le relationes inter le sanscrito, le greco e le latino plus certe linguas altre.

Le proto-indoeuropeo data de 3000 aEC, e usque le 2000 aEC jam se trova vestigios de differentiation notabile inter le linguas nascite de illo.

Le linguistica comparative establiva un serie de principios basic in travaliar con le antique indoeuropeo. Inter le plus importante son le leges de Grimm e Viderner que establiva le correspondentia phonetic inter le phonemas del linguas que se relationa inter se, lo que suppone que un determinate sono se comporta semper del mesme maniera sub identic conditiones in qualque lingua del mesme gruppo. De accordo con illo, in certe familias indoeuropee albanian, armenie, indoiranian, slave e in parte del baltico un phonema que se presuppone pertinente al proto-indoeuropeo */k/* se converte in le sibilante */s/*. Le exemplo plus divulgate de esta regula es illo del cambio que se observa del parola 'cento' que in latin se scribe *centum* e se pronuncia *kentum*, durante que in le avestico le parola es *satem*, lo que attesta le passo de */k/* a */s/*. Pro isto le linguas indoeuropee se ha classificate ben per pertiner al ramo occidental (del *centum*), o ben al oriental (del *satem*). 

Nonobstante, multe linguistas non aceptava ille criterio pro divider le familia in duo ramos proque illo significava que le fragmentation se habeva producite in epochas multo anterior e in plus, proque, ancora essente un tracia de grande interesse, illo non es le unic elemento decisive que differentia in duo ramos le gruppo indoeuropee.

## Vide etiam
* Linguas indoeuropee
* Populo proto-indoeuropee
* Linguistica
* Europaio
Idolatria

**Idolatria** es dar a una persona, imaginen, o que altere su verdadero significado , le culto que es debite a Deo solmente. Illo include ascriber a un persona, imagine o cosa, lo que de derecto pote esser attribuite a Deo. 

## Vide etiam
* Veneration de imagines
* Veneration de sanctos
* Adoration del cruce
* Mariolatria
Immanentia

**Immanentia**: notion que Deo es in e con Su creation e, secundo le theologia reformate - non parte de illo.
Immutabilitate

**Immutabilitate** es le doctrina que Deo non pote cambiar e – como Esser perfecte – non necessita de cambiar o de corriger Su decretos.

Iste concepto contrasta con **mutabilitate sancte**, un termino usate per Karl Barth pro promover le doctrina que Deo aliquando suspende, corrige, o substitue Su proprie decretos.
Islam

Le **islam** (ab arabe *islam* (الإسلام) "rendition") es un religion monotheista, fundate super le inseniamentos del propheta Mahomet que esseva scripte in le Koran in le prime decennios del seculo 7.

Le parola *Islam* es le verbo infinitive que significa "ceder, capitular, render", o le total capitulation del persona al Deo (الله, Allāh). Le parola *Musulman* es le participle del verbo con le infinitive *Islam*. Un adherent ab Islam es cognoscite como *[[Musulman]]*, que significa "un persona que cede [a Deo]". In le mundo es 1 milliardo a 2 milliardos de musulmanes.

## Referentias


## Ligamines externe
* Unit on Islam  de NITLE Cultura e Civilization Arabic
* Islam, articulo in *Enyclopaedia Britannica Online*
### Islam e le artes
* Islamic Architecture (IAORG)
Intelligentia

**Intelligentia** es le facultate o phase del mente human per le qual illo recipe o comprehende le ideas communicate a illo per le sensos o per le perception e per altere medios, un facultate distinguite de sentimento e  voluntate; le capacitate o facultate de perception de objectos in lor relationes; le facultate de judicamento e de comprehension; o le capacitate de pervenir a formas plus alte de cognoscentia, distincte del simple facultates de perception e de imagination.

## Etymologia

Le termino **intellecto** deriva ab le latino *intellectus,* cuje significato original es "seliger inter duo", e on debe attinger a iste significato si nos vole comprender lo in su ver essentia: ergo, facultate o phase del mente per le qual nos ha "le capacitate" de seliger o de *decider.*

## Relationes

Iste phase del facultate del intellecto es in stricte relation con le pensar: su productos es: le pensamentos, le imagines mental, le ideas.

Le intellecto, a su vice, comprehende un certe numero de facultates minor: le perception, le comprehension, le imagination, le memoria, le ration e le intuition.
 
## Vide etiam
* Pensamento
* Sentimento
Imagination

Le **imagination** es le facultate del mente per le medio del qual nos representa como imagines mental, ideas, conceptos, o imagines jam percepite. Su activitate es strictemente ligate e fundite a illos del memoria. Illo non solmente ha le capacitate de reproducer al mente objectos jam percipite, ma alsi le capacitate de un *creation ideal* per le qual illo crea nove combinationes con le material de un passate experientia.

## Vide etiam
*intellecto
Intuition

Le **intuition** es le facultate del mente que expone, developpa, explica, le si-dicite "veritates primari" o "ideas primari". Le "ideas primari" es le ideas de spatio, tempore, causa, identitate, etc.. "Veritates primari" es le si-dicite "veritates evidente" in se ipse, illo es, le veritates de geometria, mathematica e logica.

Sovente, sub le titulo de "intuition" se usa indicar le activitates mental del subconsciente e del superconsciente. Alicun erudito insiste in le opinion que il existe "ideas innate", veritates fundamental del cognoscentia, insite in le mente human desde le nascentia, non ligate a alicun experientia. Iste idea, tamen, es objectionate. Altere eruditos assere, in vice, que iste ideas es simplemente le resultato del experientia del racia human, un patrimonio transmittite nos como "idea-germine" que se developpara con le experientia e le exercitio.

## Vide etiam
*intellecto
Inspiration biblic

Le **inspiration biblic** es le doctrina in le Theologia christian super le origine divin del Biblia e que insenia le Biblia super se.

## Inspiration verbal
Le theoria de **inspiration verbal** es le theoria de que le Spirito Sancte communica le voluntate de Deo con parolas. Contrasta con: *inspiration de le ideas*.

## Inspiration plenari
Le theoria de **inspiration plenari** dice que tote le Biblia es le Parola inspirate de Deo, e non solmente partes de illo. Simile a: *Inspiration verbal*.

## Theoria del dictation
Le **theoria del dictation** es le theoria del inspiration biblic que le parolas del Scripturas esseva dictate verbatim al scriptores del Biblia, le quales esseva, ergo, simplemente copistas. Contrasta con: *inspiration verbal*, *inspiration plenari*.
Incarnation

Le theologia christian se refere al **incarnation** [in-car-na-tsi-òn] quando illo parla in re le eterne Filio de Deo, le qual se faceva homine (deveniva "carne", un esser human) in le Persona de Jesus de Nazareth. Iste termino non pare como tal in le Nove Testamento, ma su equivalente verbal compare in Joh. 1:14 "esseva facite carne".

Le termino *incarnation* ha, al minus, duo significatos. Illo pote referer se al momento del venite sur le terra del Filio de Deo, illo es, in su conception in le virgine Maria; o illo pote referer se al integre Su advento, e ergo al persona, Jesus Christo.

In le quarte e quinte seculo A. D., le ecclesia esseva defiate a articular su conviction concernente Jesus Christo. Illo sovente usava le termino grec *enanthropopesis* (litt. "in-homin-is-ation") pro describer Jesus; ille assi esseva le Filio de Deo "humanisate". Le linguage appropriate pro parlar de Ille, esseva elaborate per le Concilio de Chalcedonia in le anno 451 A. D.- Jesus esseva un "persona" que possedeva duo "naturas": le natura divin e le natura human.
Imagine mental

Le **imagines mental** es un representation de qualcosa in le mente human, le qual substitue le realitate e que da alicun informationes super illo, ma que omitte alteres. Le imagines mental adjuta le pensamento, facilita le rationamento e guida le comportamento-

On pote distinguer inter representationes externe, usate in le vita quotidian, e representationes interne, que es le representation del mundo, que nos ha in nostre mente.

Le representationes externe, a lor vice, se subdivide inter *pictoric* e *propositional*.

Le representationes pictoric, como le designos, le mappas e le diagrammas, es analogic, i.e, illos conserva le structura perceptive del mundo representate. In altere parolas, in illos es conservate le relationes topologic inter le varie elementos que los compone.

Le representationes propositional, in vice, non es analogic, proque le relation inter signo e objecto al qual illos se refere, es arbitrari. Le caso typic es le linguage, in le qual il non ha alicun ration intrinsic que liga un objecto al nomine que nos lo da, ma illo es le fructo de un convention. Le representationes linguistic ha un structura grammatical. In practica illos possede non solmente classes differente de symbolos, ma anque regulas pro connecter los inter illos. On pote dicer que le information contenite in le representationes linguistic, non necessarimente ha relation con le canal perceptive per le qual illo es transmittite.

Iste distinction inter representationes externe es applicabile anque al representationes interne o mental. Le representationes mental analogic ha le structura de imagines e pote esser de typo visive, auditive, olefactive e tactile.

Le imagines mental visive es representationes simile a photographias e, como tal, rotabile e explorabile. In ultra, le imagines mental pote esser explorate como si le subjecto percurre con le mente un mappa.

Le representationes mental propositional es plus simile al linguage, ma isto non significa que se tracta de parolas, ma solmente que illos permitte nos de exprimer conceptos abstracte. Illos constitue un sorta de linguage universal, qie non es ligate a un lingua particular e a necun modalitate perceptive. Normalmente le natura de iste representationes es specificate in le terminos de "calculos de predicatos" in le qual le objectos es le "argumentos" e le relationes inter illos es le "predicatos". Omne vice que un predicato es ligate a argumentos, il ha un "proposition".

## Vide etiam
* Psychologia
* Mente
* Intellecto
* Ration
Insulas minor peripheric del Statos Unite

Le **insulas minor peripheric del Statos Unite** (*United States Minor Outlying Islands*) es un gruppamento arbitrari create pro le systema ISO 3166, consistente de plure territorios minor del Statos Unite. Iste territorios es administrate separatemente per le SUA.

Le territorios es:
* Insula Baker
* Insula Howland
* Insula Jarvis
* Atollo Johnston
* Scolio Kingman (*Kingman Reef*)
* Insulas Midway
* Insula Navassa
* Atollo Palmyra
* Insula Wake
Indias Occidental

Le **Indias Occidental** es un gruppo de insulas circumjacente le Mar Caribe. 

* Insulas Bahama
* le Antillas Major
** Cuba
** Hispaniola
** Porto Rico
** Jamaica
* le Antillas Minor
** Insulas Leeward
*** Insulas Virgine
**** Insulas Virgine Britannic
**** Insulas Virgine del Statos Unite
*** Insulas septentrional del Antillas Nederlandese
**** Sancte Martin
**** Saba
**** Sancte Eustatio
*** Antigua e Barbuda
*** Sancte Kitts e Nevis
*** Anguilla
*** Montserrat
*** Guadeloupe
*** Dominica (*per alicunos includite con le Windwards*)
** Insulas Windward
*** Martinica
*** Sancta Lucia
*** Sancte Vincente e le Grenadinas
*** Grenada
** Altere insulas
*** Insulas Cayman
*** Barbados
*** Trinidad e Tobago
*** Aruba
*** Insulas meridional del Antillas Nederlandese
**** Bonaire
**** Curaçao
Iridium

**Iridium** es un elemento chimic de symbolo **Ir** e numero atomic 77. Del metallos cognoscite, illo es le plus resistente al corrosion.

## Vide etiam
* Tabella periodic del elementos
John Nordin (interlinguista)

Ingeniero **John Nordin** (9 de maio 1887 —29 de junio 1983): de origine svedese, comenciava como idista e editava *Ido-Radio Lexiko* (1924) ma deveniva interlinguista ardente post le apparition de interlingua. Esseva le prime presidente del Societate Svedese pro Interlingua (SSI) e gerente del servicio scientific del SSI. In 1965 ille publicava le dictionario *Svensk-Interlingua Ordbok med kort grammatik.* Ille collaborava con Eugen Whoster al ISO e traduceva le famose Guida Sohlman in interlingua. Nordin fundava le Fundation pro Interlingua, que supporta le organisationes de interlingua in Scandinavia. Rememoration in *[[Currero de Interlingua|Currero]]* n° 74/1983.

## Ligamines externe
* Biographia de John Nordin
Jovedi

Le **jovedi** es secundo le norma ISO 8601 le quarte die del septimana.

## Etymologia
Le nomine es derivate del latino *dies Iovis* (die de Jove).
Java (disambiguation)

**[[Java]]** es un insula de Indonesia.

*Java* pote etiam referer se a:
* Java (linguage de programmation), un linguage de programmation
Judeo

**Judeo** es un termino con duo significationes. Le un es un persona que professa le fide del judaismo, o de nascentia (per haber un matre judee) o de conversion al judaismo. Le altere es como designation ethnic e cultural pro personas de descendentia judee, mesmo si illes personalmente non mantene le fide.

Lor condition de minoritate disperse (Diaspora) les ha convertite in victimas del discrimination (antisemitismo).

Grande personages ha essite judeos, como per exemplo Hannah Arendt, Isaac Asimov, Michael Bloomberg, Marc Chagall, Noam Chomsky, Albert Einstein, Gabriel da Costa Fiuza (Uriel Acosta), Sigmund Freud, Allen Ginsberg, Emma Goldman, Rabbi Abraham Joshua Heschel, Rabbi Hillel, Abbot (Abbie) Hoffman, Rabbi Jesus de Nazareth, Allen Konigsberg (Woody Allen), Judith Malina, Groucho Marx e su fratres, Karl Marx, Marilyn Monroe, Rabbi Moshe ben Maimon (Rambam o Maimonides), Philo de Alexandria, Harold Pinter, Natalie Portman, Daniel Radcliffe, Borge Rosenbaum (Victor Borge), Oliver Sacks, Edward Sapir, Paul Simon, Baruch (Benedict) Spinoza, Elizabeth Taylor, Leon Trotsky, Robert Zimmerman (Bob Dylan), Mark Zuckerberg, etc.

### Historia
* In 1492, le judeos ha essite expellite de Espania, al pena de morte, per le Ecclesia Catholic. (Vide sephardi.)
* Pogrom
* Holocausto
* Stato de Israel

### Vide etiam

* Lingua hebree

* Lingua judeo-espaniol, alsi appellate ladino

* Lingua yiddish, alsi appellate judeo-germano
Jacques Chirac

**Jacques René Chirac**, (pron. francese: /ʒak ʁə'ne ʃi'ʁak/, "jac rene shirac"; 29 de novembre 1932 in Paris&nbsp;– 26 de septembre 2019 in Paris), esseva un homine de stato francese, 
le 22nde Presidente del Republica Francese e le 5te Presidente del 5te Republica Francese. .

Fundator de duo partitos politic orientate a dextre, le *Rassemblement pour la République* (RPR) in 1976, postea le *Union pour un Mouvement*
*Populaire* (UMP) in 2002, ile ocupava plure vices le fonction de deputato del tertie circonscription de Corrèze
e esseva burgomaestro de Paris entre 1977 e 1995. Prime Ministro de Valéry Giscard d'Estaing de 1974 a 1976, ile es vocate 
capite del governamento por un secunde vice per le presidente socialista François Mitterrand in 1986, sequente le victoria del dextre al
elections legislative. Ile hinc deveniva le prime capite del governamento de un cohabitation sub le 5te Republica e
le sol personalitate politic del 5te Republica qui esseva duo vices Prime Ministro.

Jacques Chirac deveniva le 22nde Presidente del Republica Francese le 17 de maio 1995, sequente le election presidential de 1995, difacende le
candidato socialista, le ex-ministro Lionel Jospin. Su prime mandato esseva marcate per le plano Juppé de 1995, le 
tertie cohabitation con Lionel Jospin (1997-2002) sequente le dissolution parlamentari de 1997, le scandalos judiciari in que ile es
directemente acusate o ancora le referendum de 2000, qui reduce le mandato presidential a cinque anos. Durante le election presidential de 2002, 
ile esseva reeligite al secunde tour, difacende le candidato del dextre extreme Jean-Marie Le Pen. Durante su secunde mandato, ile se adversava contra
le bello de Iraq. Ile quitava le *Elysée* le 16 de maio 2007, post le election de Nicolas Sarkozy.

Ile postea sedeva al Consilio constitutional, de que ile es membro de derecto como ex-presidente del Republica,
usque le 9 de decembre 2010, ubi ile se retirava a cause de su problemas sanitari e judiciari. In 2011, ile es condemnate a duo annos de 
carcere con suspension in le affaire del empleos ficticie del Citate de Paris.

Chirac moriva in Paris al etate de 86.
John Napier

**John Napier**: Mathematico scote, inventava le logarithmos. Su nomine esseva latinisate como "Neper", e de isto resulta le adjectivo "neperian". In honor de ille, le constante "e" porta alsi su nomine como *constante de Napier*.
Johann Martin Schleyer

Le prelato german **Johann Martin Schleyer** ( in Oberlauda -  in Konstanz), filio de un professor de schola, inventava le lingua auxiliar international *[[Volapük]]*.
## Vita
Schleyer esseva ordinate como prestre in 1856. Desde 1867 a 1875 ille esseva pastor in Krumbach vicin a Messkirch. Al fin de iste tempore ille esseva jectate in prision pro quatro menses durante le *Kulturkampf* a causa de su predication contra le socialismo.

Desde 1875 a 1885 ille esseva pastor del Ecclesia de Sanctos Petro e Paulo in Litzelstetten. Plus tarde ille scribeva que le prime septe annos in Litzelstetten esseva inter le plus felice de su vita.

Ille anque se localisava in Baden. 
## Volapük
Secundo su proprie reporto le idea de un lingua international veniva ex un conversation que ille habeva con un de personas, qui veniva a su ecclesia. Un agricola, qui non poteva leger o scriber multo ben e qui habeva un filio in le Statos Unite de America, non poteva communicar con su filio per medio de littera. Le servicio postal american refusava le litteras del patre a causa de su mal orthographia re le adresse.

Su prime libro re Volapük esseva publicate in 1879. Le interesse in iste lingua avantiava rapidemente e nove clubs appareva per tote Europa. Depois 1885 Schleyer se pensionava ab su travalio pastoral a causa de infirmitate, ma ille esseva ancora active in le movimento de Volapük usque illo diminueva alcun annos plus tarde.
## Beatification
Schleyer esseva proponite 2001 pro le beatification per un committee local de Litzelstetten.

## Ligamines externe
* Ligamines super Volapük
Judicamento

Le **judicamento** ju-di-ca-mén-to] es le facultate del mente per le qual nos determina le punctos de contacto o les de discordantia inter duo conceptos, ideas, o objectos de pensamento. Comparante le unes con le alteres, ab iste comparation surge le judicamento, le qual es exponite in un *proposition* logic: "Le cavallo es un animal", o "le cavallo non es un vacca".

Le judicamento es utilisate pro formar le concepto. De facto, solmente post haber comparate le qualitates, nos pote haber un *idea general.*

## Vide etiam
* Intellecto
Joco del Vita (disambiguation)

Il ha duo cosas denominate **Joco del Vita**:
* Joco del Vita de Conway, le automato cellular inventate per le mathematico John Conway
* Joco de Vita de Hasbro, le joco de tabuliero facite per le productor de jocos Milton Bradley (un subsidiaria de Hasbro)
Januario

In le calendarios gregorian e julian, **januario** es le prime del dece-duo menses del anno.

## Etymologia
Le secunde rege de Roma, Numa Pompilio, nominava iste mense in honor del deo Jano.

## Dies
**[[1 de januario|1]]**
**[[2 de januario|2]]**
**[[3 de januario|3]]**
**[[4 de januario|4]]**
**[[5 de januario|5]]**
**[[6 de januario|6]]**
**[[7 de januario|7]]**
**[[8 de januario|8]]**
**[[9 de januario|9]]**
**[[10 de januario|10]]**
**[[11 de januario|11]]**
**[[12 de januario|12]]**
**[[13 de januario|13]]**
**[[14 de januario|14]]**
**[[15 de januario|15]]**
**[[16 de januario|16]]**
**[[17 de januario|17]]**
**[[18 de januario|18]]**
**[[19 de januario|19]]**
**[[20 de januario|20]]**
**[[21 de januario|21]]**
**[[22 de januario|22]]**
**[[23 de januario|23]]**
**[[24 de januario|24]]**
**[[25 de januario|25]]**
**[[26 de januario|26]]**
**[[27 de januario|27]]**
**[[28 de januario|28]]**
**[[29 de januario|29]]**
**[[30 de januario|30]]**
**[[31 de januario|31]]**
Junio

In le calendarios gregorian e julian, **junio** es le sexte del dece-duo menses del anno.

## Dies
**[[1 de junio|1]]**
**[[2 de junio|2]]**
**[[3 de junio|3]]**
**[[4 de junio|4]]**
**[[5 de junio|5]]**
**[[6 de junio|6]]**
**[[7 de junio|7]]**
**[[8 de junio|8]]**
**[[9 de junio|9]]**
**[[10 de junio|10]]**
**[[11 de junio|11]]**
**[[12 de junio|12]]**
**[[13 de junio|13]]**
**[[14 de junio|14]]**
**[[15 de junio|15]]**
**[[16 de junio|16]]**
**[[17 de junio|17]]**
**[[18 de junio|18]]**
**[[19 de junio|19]]**
**[[20 de junio|20]]**
**[[21 de junio|21]]**
**[[22 de junio|22]]**
**[[23 de junio|23]]**
**[[24 de junio|24]]**
**[[25 de junio|25]]**
**[[26 de junio|26]]**
**[[27 de junio|27]]**
**[[28 de junio|28]]**
**[[29 de junio|29]]**
**[[30 de junio|30]]**
Julio

In le calendarios gregorian e julian, **julio** es le septime del dece-duo menses del anno.

## Dies
**[[1 de julio|1]]**
**[[2 de julio|2]]**
**[[3 de julio|3]]**
**[[4 de julio|4]]**
**[[5 de julio|5]]**
**[[6 de julio|6]]**
**[[7 de julio|7]]**
**[[8 de julio|8]]**
**[[9 de julio|9]]**
**[[10 de julio|10]]**
**[[11 de julio|11]]**
**[[12 de julio|12]]**
**[[13 de julio|13]]**
**[[14 de julio|14]]**
**[[15 de julio|15]]**
**[[16 de julio|16]]**
**[[17 de julio|17]]**
**[[18 de julio|18]]**
**[[19 de julio|19]]**
**[[20 de julio|20]]**
**[[21 de julio|21]]**
**[[22 de julio|22]]**
**[[23 de julio|23]]**
**[[24 de julio|24]]**
**[[25 de julio|25]]**
**[[26 de julio|26]]**
**[[27 de julio|27]]**
**[[28 de julio|28]]**
**[[29 de julio|29]]**
**[[30 de julio|30]]**
**[[31 de julio|31]]**
Jehovah

**Jehovah** [je-hó-va] es un pronunciation popular, mais non translitteral, del tetragrammaton יהוה‬ ("JHVH" o "YHWH"), le nomine personal del Deo de Moses e de Jesus Christo. Iste pronunciation es proveniente del forma de orthographia del latino *Iehovah* e de plure linguas moderne, mais le pronunciation que alcun criticos clama esser plus proxime al hebreo original es *Jahveh*.

## Vide etiam
* Psalmo 83:18
* Nomines de Deo
Johannes Calvin

**Johannes Calvin** (1509-1564) esseva reformator francese del Ecclesia christian in le 16e seculo. Educate in le Ecclesia catholic roman, in su juventute occupava alicun positiones ecclesiastic minor. Convertite al pur Evangelio, ille fugiva de Francia sub le accusation de esser un “lutherano”. Ille serviva como pastor in Geneva (Switza) durante le major parte de su etate adulte, ubi ille fundava un universitate ancora hodie active. Scriptor prolific, ille deveniva famose super toto pro haber scribite “Le Institutiones del religion christian”, libro que continua a esser publicate e utilisate hodie como exposition systematic del fide christian e del reformation biblic del christianismo historic. Plus que qualcunque altere ille esseva le theologo per excellentia del Reformation. Ille refinava, systematisava, corrigeva e elaborava lo que Martin Luther habeva scribite. Su ministerio pastoral in Geneva esseva characterisate per le institution de un doctrina biblicamente san, un disciplina ecclesiastic appropriate, un governamento juste, e le culto secundo le direction del Biblia, le cura del povres e le provision de refugio pro illes que fugiva del persecution catholic roman.

## Vide etiam
* Calvinismo
* Miguel Servet
Jesus historic

Le **Jesus historic** es un expression usate specialmente durante le seculo 19, pro referer se al persona historic real de Jesus de Nazareth, in opposition al interpretation christian de ille persona, specialmente como presentate in le Nove Testamento e in le credos. Un Jesus demythologisate prendite del historia, e que include un denegation del supernatural. 

Le **jesuologia** es le studio de Jesus del puncto de vista historic e human, con le proposito de demythologisar le supponite messia o Christo. 

De facto, Jesus era judee e era un rabbi, e como un judeo pie ille haberea considerate le adoration de un humano como so ille era un deo blasphemissime.
Lege natural

Le **lege natural**, in latin *lex naturalis*, on usa anque como synonymo de *derecto natural*, in latin *ius naturale*. Le **lege natural** es le lege del natura. 

Contrasta con: lege divin.
Judeo-christian

**Etymologia:**

Ab Judeo e christian.

**Definition:**

* Iste adjectivo es date a communitates del ecclesia antique, cuje membros habeva transite al Christianismo proveniente del Judaismo. A istos se oppone le communitates ethnico-christian, componite de ex-adherentes a religiones hellenista (syncretista).
* Le communitates judeochristian observava le leges ritual (circumcision, tabu alimentari).
* Con le destruction de Jerusalem in le anno 70 p. C. multes inter iste communitates esseva disperdite (Cfr. Diaspora), ma alcunes superviveva usque al epocha de Constantin.

## Vide etiam

Judaisantes.
Joco de parolas

Un **joco de parolas** (o joco de vocabulos) utilisa duo parolas que pare o sona simile.

delecto de lecto

On pote appella jocos de parolas "jocabulos", un parola non-interlinguistic facite de joca + vocabulo.

Un belle methodo de facer jocos de parolas es trovar un expression ben cognoscite, e cambia un parola un pauc, facer un expression con un altere signification.

In God we trust. ("Nos nos fide a Deo")
In Gode we trust. ("Nos nos fide a Gode")

## Vide etiam
* Lista de jocabulos.
Joseph Smith (disambiguation)

* Joseph Smith senior, patre del fundator del fide Mormon; ille es interrate in Sharon, Vermont, USA.
* Joseph Smith, Jr., propheta e fundator del Mormonismo.
* Joseph Smith III, filio del fundator del fide Mormon e prime presidente del **[[Communitate de Christo]]**.
Java (linguage de programmation)

**Java** es un linguage de programmation disveloppate per Sun Microsystems e publicate in 1995 como un componente central del platteforma Java de Sun (nunc Oracle). Le linguage deriva le majoritate de su syntaxe de C e C++ sed ha un concepto plus simple de objecto e minus de facilitates grado-basse. Le applicationes Java es compilate in bytecode qui pote functionar super le machina virtual Java (JVM) sin reguardo al architectura del computator.

## Exemplo
Ecce le programma "Hello World" scribite in Java:


```java
// Hello.java
public class Hello
{
	public static void main(String[] args)
	{
		System.out.println("Hello, world!");
	}
}
```


Pro executar iste programma, le programma debe esser salvate in un file appellate `Hello.java`. Iste file depost debe esser compilate in bytecode per un compilator Java, qui produce un file appellate `Hello.class`.

## Ligamines externe
* http://www.oracle.com/technetwork/java/index.html -- sito de ressources Java de Oracle.
* Full Java Tutorial
JavaScript

**JavaScript** es un linguage de programmation popular create per Brendan Eich a Netscape Communications Corporation pro uso in le navigator del web Netscape Navigator. In reaction, imitationes plus o minus compatibile de illo esseva incorporate in practicamente tote le altere navigatores web sub varie nomines (como *JScript* de Microsoft). Programmettas *(scripts)* in JavaScript pote esser incastrate in qualcunque pagina del web e pote tractar datos e modificar le presentation del codice HTML del pagina web in question.

## Denominationes

Durante su disveloppamento, JavaScript ha essite appellate *LiveWire,* e posteriormente *LiveScript.* Proque su syntaxe es aliquanto similar a illo de Java, le linguage esseva pro rationes de marketing renominate JavaScript quando illo esseva publicate, causante un impression false e durabile inter le publico que JavaScript e Java sia differente versiones del mesme linguage de programmation; de facto, le similaritate non es plus que superficial.

Post le marginalisation e morte final de Netscape, le organisation de standards electronica pro consumitores ECMA International ha assumite le disveloppamento ulterior de JavaScript, renominante illo *ECMAScript.* Totevia le nomine JavaScript continua a esser in uso general.

## Securitate

Durante su existentia, le varie incarnationes de JavaScript ha essite associate con plure problemas de securitate e de confidentialitate. JavaScript es usate mesmo pro le apparition automatic de fenestras salta-avante (*pop-up*) con annuncios commercial. Pro isto, un percentage considerabile de usatores web prefere disactivar JavaScript usque illes incontra paginas web qui non functiona sin illo.

In responsa, navigatores web moderne e non commercial como Mozilla ha incorporate controlos sophisticate de permission governante le execution de JavaScript, capace de restringer illo a sitos web in un lista de permission e blocante fenestras salta-avante non sollicitate.

## Ligamine externe
* Definition del standard ECMAScript (PDF anglese)
John Ashcroft

**John David Ashcroft** (Chicago le 9 de maio 1942 – ) es un politico statounitese. Ille es cognoscite pro su opiniones conservative e profunde convictiones religiose.

Ille esseva ministro de justitia sub le presidente George W. Bush de 2001 a 2004. Immediatemente post le re-election de Bush in 2004 ille abdicava de su posto.
Kuwait

**Kuwait** [ku-wá-it] (**دولة الكويت**, **Dawlat al-Kuwayt**) es un parve monarchia in le costa del Golfo Persic. Illo ha frontieras con Irak al nord e Arabia  Saudi al sud.

Capital: Kuwait (citate)
Kilometro

Le **kilometro** es le unitate de distantia del SI equivalente a 1.000 metros, representate per le simbolo *km*.

:1 km = 1.000 m = 103 m

Historicamente se defini como le dece-millesime parte del distantia del polo nord terrestre al equator per le meridiano de Paris (Francia).

## Vide etiam
* centimetro
Kilogramma

Le **kilogramma** es un unitate de massa e illo es equal al massa del prototypo international del kilogramma. Le actual massa prototypo es un cylindro de platino e iridium que se conserva in le **Museo de Pesos e Mesuras de Paris**. Le kilogramma es un del unitates basic del Systema International de Unitates.

Illo se usa habitualmente tamben como unitate de peso in vice del kilopondio. Su equivalentia solo es correcte in le Terra a causa del fortia gravitational.
Kilopondio

Le **kilopondio** (kip) es le fortia que imparti un acceleration gravitational normal/standard (ca. 9,807 m/s²) al massa de un (1) kilogramma (kg). Illo representa le fortia que exerce le gravitate super le massa de un (1) kilogramma (kg) a un acceleration normal de gravitate.

:kp = 1 kg · 9,81 m/s²
:kp = 9,81 kg · m/s²
:kp = 9,81 N
Karl Marx

**Karl Heinrich Marx** (Treveris, Rhenania prussian, le 5 de maio 1818 – London, Anglaterra, Regno Unite, le 14 de martio 1883, al 64 annos) esseva un intellectual e revolutionario german, fundator del doctrina communista moderne. Ille se establiva in su scriptos como economista, philosopho, historico, theoretico politic, e jornalista.

Con su collaborator Friedrich Engels, Marx ha proposite un «socialismo scientific», basate in un dialectica materialista. Secundo iste theoria, tote le historia esseva un serie de confrontationes inter classes social secundo le conditiones material del societates in qual existeva. Pro exemplo, in societates agrari, se confrontava paisanos e seniores; in illos industrial, se confronta burgesia e proletariato. Marx prediceva que le proletariato vadeva disfacer le regimes burgese alora existente per revolutiones socialista que establirea un societe sin classes trans le mundo.

Le concepto marxista de un dialectica historic es un adaptation del pensata de Hegel, que influentiava multo Marx e cuje vocabulario philosophic Marx usa sovente. Totevia, le application del idea dialectic a grande movimentos social, conceptualisate como le action collective de classes emergente, es toto original a presso de Marx.

Marx e Engels publicava le *[[Manifesto_communista|Manifesto del Partito Communista]]*, lor opera fundamental, in 1848. Travaliante como jornalista, Marx debeva quittar Germania post le suppression del Revolution de 1848. Postea, ille co-fundava le Association International del Travaliatores (1864-1876). Ille laudava le Communa de Paris (1871) como un expression authentic del spirito revolutionari del proletarios.

Marx criticava amermente socialistas «utopic» e anarchistas como le conde de Saint-Simon, Pierre-Joseph Proudhon e Mikhail Bakunin. Le tensiones inter Marx, Bakunin e lor adherentes respective esseva un del causas del dissolution del Association International del Travaliatores.

Le fama de Marx cresceva multo post su morte. Su doctrinas se expandeva in le Partito Social-Democratic de Germania (SPD) e altere grande formationes socialista. Post le revolution bolchevik de 1917, directe per Lenin, marxismo-leninismo deveniva le dogma dominante del Union Sovietic. Altere revolutiones e agitationes communista del seculo 20 ha continuate le expansion del marxismo.

Le pensata de Marx influentia varias areas, tal como philosophia, anthropologia, psychologia, economia, communication, architectura, geographia, e alteres. Ille es le theorista fundamental del socialismo e communismo moderne. In un recerca del radio *BBC* de London, realisate in 2005, Karl Marx esseva electe le major philosopho de tote le tempores.
Kenosis

**Kenosis** (del greco, litt. "evacuamento"): Referentia al "auto-evacuamento" de Christo in Philippenses 2:4-11. 

Le **theoria kenotic** es le theoria del christologia que emphatisa le natura human de Christo, specialmente Su evacuamento e Su rolo como Servitor. 

Le **kenoticismo** es un forma de christologia que emphatisa le facto que Christo deponeva certe attributos divin in le incarnation, o su "evacuamento" de al minus alicun attributos divin, specialmente le omniscientia e le omnipotentia.
Kerygma

## Etymologia

Ab le greco *kérygma* notification, annuncio, predication.

## Definition

* Iste termino es normalmente assumite in su significato grec. Durante que le doctrina porta nos a reflecter sur le contento del revelation christian e lo expone in un contexto conceptual logicamente coherente, le kerygma pone le accento sur le proclamation in pubblico, sur le promissas del facto salvific.
* Recentemente se proponeva un distinction - non multo bon - inter un theologia del factos salvific, que pone in evidentia "le factos", e un theologia "kerygmatic" que emphatisa le relation inter le appello del Parola e su reception in le fide.
* Iste termino, particularmente usate per Rudolf Bultmann (1884-1976) e su discipulos, se refere assi al message essential o proclamation del Nove Testamento concernente le significato de Jesus Christo.

## Derivatos

**[[kerygmatic]]** (adj): pertinente al Kerygma.

## Parenese
Ab le greco *parainéo*, exhortar, **parenese** significa exhortation. Scriptos e textos a contento exhortative es appellate **parenetic**. Annuncio christian (**kerygma**) e parenese es in relation inter se como dono e deber, indicativo e imperativo o, in le reflection theologic, como dogmatica e moral. Le promissa del Evangelio es fundamento e presupposition del instantias ponite per le parenese. Isto confronta con Romanos 1-11 e 12-15.
Ketuvim

Le **Ketuvim** o **Ketubim** es le tertie division del Tanakh. Illo comprehende Psalmos, Job, Proverbios, Ruth, Cantico, Ecclesiastes, Lamentationes, Esther, Libro de Daniel, Esdra, Nehemiah e Chronicas.
Koran

Le **Koran** (del arabe القران *al-Qur'an*) es le libro sacrate del Islam.
Le musulmanes crede que illo es le verbo de Allah e que illo esseva narrate a Mahomet per le angelo Gabriel.

## Ligamines externe
* Al-Quran (Koran) online 
* The Noble Qur'an, english translation
Kaaba

Le **Kaaba** es le templo de Mecca. Secun le mythologia moslem, illo era construite per Ishmael e Abraham al location ubi Adam coleva primarimente post su expulsion del paradiso, e ubi, post duo centos annos de vagrante *[?]*, ille esseva pardonate per Deo. In le angulo nord-est es Hajar Al-Aswad, le petra nigre. Illo es ubicate in le moschea del Haram.

Le pelegrinage de moslemes al Kaaba es le Hadj (un del cinco pilares de Islam, e un persona qui lo ha facite es un Hadji.

## Etymologia
Ab Arabe *ka'bah,* un casa quadrate.
Lingua artificial

Un **lingua artificial** es un lingua construite deliberatemente. Illo differe del linguas natural e del linguas nove create naturalmente como le linguas pidgin e creol. Frequentemente, le construction de tal lingua es con le intention de proponer lo como un lingua international, altere vices como elemento pro obras de phantasia o fiction scientific, sed equalmente il existe multe tal linguas create simplemente pro le placer del creator.

## Specimenes de linguas artificial

### [[Lingua auxiliar international|Linguas international]]
* A priori o multo miscite:
** Hallon
* A posteriori:
** Esperanto
** Fremen
** Ido
** Intal (un lingua de compromisso inter naturalistic e schematic)
** Interlingua de IALA
** Latino sine Flexione (le "Interlingua" de Peano)
** Lingua Franca Nova
** Lingwa de Planeta
** Novial
** Occidental (alias "Interlingue")
** Pandunia
** Uropi
** Volapük (derivate quasi exclusivemente del anglese)

### [[Lingua auxiliar zonal|Linguas zonal]]
* Germanic:
** Folkspraak
** Nordien
** Tutonish
** Weltdeutsch
* Romanic/Neolatin:
** Latino Moderne
** Romanica
** Romanid
** Romanova
** Perciscano
* Slave:
** Interslavo
** Slovio
* Altere:
** Afrihili
** Budinos
** Guosa

### Linguas philosophic o logic
* Arahau
* Ceqli (Rex May) 19xx 
* Kotava
* Loglan
* Lojban
* Ro
* Solresol
* Toki Pona

### Linguas fictional
* Brithenig (Andrew Smith) 1996
* Sindarin e Quenya de Tolkien
* Klingon
* Watakassi (Nik Taylor) 1998
* Wenedyk (Jan van Steenbergen) 2002

## Vide etiam
* 
* Interlinguistica

## Ligamines externe
* ENIONI Pagina dedicate a alcun linguas artificial, principalmente: **E**speranto, idiom **N**eutral, **I**do, **O**ccidental/Interlingue, **N**ovial, e **I**nterlingua. Illo contine le revistas de rete: Posta Mundi, Vok Neutral, e IE Munde.
*  The Language Construction Kit Pagina super le projectar de linguas artificial.
* Blog Rosto in alcun linguas artificial.
Linux

**Linux** es un nucleo, sed normalmente on se refere con iste nomine a un systema de operation de libere distribution, de software libere (e de codice aperite), ubi le codice fonte es disponible publicamente e omne persona, con le cognoscimento informatic adequate, pote liberemente studiar lo, usar lo, modificar lo e redistribuer lo.

Linux es un systema de operation qui esseva create, initialmente como passatempore, per Linus Torvalds, un juvene studente finlandese del Universitate de Helsinki, con le adjuta de un equipa de *[[hacker]]s* in tote le Internet. Torvalds esseva interessate in Minix, un version reducite del systema de operation UNIX, e decideva a disveloppar un systema con characteristicas superior, plus potente.
Le nomine *Linux* es un fusion del nomine de Linus Torvalds con lo de UNIX.
Le prime version (0.02) de Linux esseva publicate in 1991 e Linus Torvalds continuava a laborar super illo usque 1994 quando ille publicava le version 1.0 del nucleo Linux.

Le nucleo Linux, generalmente combinate con componentes del Projecto GNU e con un ambiente de interfacie graphic basate super X11 pro formar un systema de operation complete, es publicate e distribuite sub le Licentia Public General de GNU, dunque su codice fonte es libere e disponibile a tote le mundo.

Actualmente, centos de companias, organisationes e personas publica lor proprie versiones de systemas de operation basate in Linux.

Le systemas de operation basate super Linux es percipite como tanto functional, multo adaptabile, e robuste que ha illos ha devenite in le principal alternativa al systemas proprietari como Microsoft Windows e UNIX. IBM, Hewlett-Packard, e altere grande companias del industria del computatores, imbracia e appoia actualmente su disveloppamento.

Ben que Linux es adoptate principalmente in servitores, le uso domestic e in officios es in crescimento rapide, como su incorporation directe in microchips de apparatos e dispositivos.

## Distributiones

Systemas de operation ("distributiones") basate super Linux:
* Arch Linux
* Debian GNU/Linux
* Fedora, Red Hat Linux, Red Hat Enterprise Linux, CentOS
* Gentoo
* Kali Linux
* KDE neon
* Knoppix
* Linux Mint
* Mageia
* Manjaro
* Slackware
* SuSE, OpenSUSE
* Ubuntu, Kubuntu, Lubuntu, Xubuntu, Ubuntu Budgie, Ubuntu MATE
* ...

## Vide etiam

* GNU, *Gnu Non es Unix*

## Ligamines externe
* kernel.org, le sito primari de distribution e de disveloppamento del nucleo.
* le prime message que Linus inviava al Usenet in le qual ille parla de su projecto
Litteratura

Le **litteratura** es le arte que emplea como medio de expression un lingua. Illo es le totalitate del productiones litterari de un nation, de un epocha, o de un genere. 

* Classe de scriptos que se distingue per su beltate de stilo o expression, como le poesia, le essayos o le historia, a differentia del tractos scientific o travalios cuje preoccupation se centra plus in le fundo que in le forma.
* Arte que emplea le parola como medio de expression.

## [[Genere litterari]]: subgeneres

* Lyrica o Poesia: Canto, Eulogia, Elegia, Epigramma, Epistola, Hymno, Ode, e Satyra.
* Epica o Narrativa: Epopeia, Poema epic, Cantar de gesta, Romance, Conto, e Novella.
* Dramatica o Theatro: Comedia, Drama, e Tragedia.
* Didactica: Biographia, Chronica, Essayo, e Oratoria.

## [[Litteratura national]]
* Litteratura african american
* Litteratura anglese
* Litteratura austriac
* Litteratura catalan
* Litteratura espaniol
* Litteratura francese
* Litteratura german
* Litteratura grec
* Litteratura italian
* Litteratura latin
* Litteratura latin archaic
* Litteratura latin imperial
* Litteratura mexican
* Litteratura nederlandese
* Litteratura portugese
* Litteratura russe

### Vide etiam
* Autor
** Autores famose
*** Miguel de Cervantes
*** Ernest Hemingway
*** Hans Christian Andersen
*** Mark Twain
* Lectura
* Libro
** Biblia
** Don Quixote
* Poesia
* Prosa
Lingua Komun

**Lingua Komun** es un lingua auxiliar international proponite per F. Kürschner in 1900.

## Specimen
*Padre nose kuale tu ese in cielo, santa esa tue nómine; vena imperio tue; voluntá tue esa fate sur tera komo in cielo; dé a nos hodi nose pan kulpantes; ni konduke nos in tentacion ma libere nos de lu mal.*
Lingwo Internaciona

**Lingwo Internaciona** es un lingua auxiliar international proponite per De Saussure in 1907.

## Specimenes

*Li estas hodie en koleroza humoro.*

(Ille es hodie in un humor cholerose.)

*Vidwino havis du filinoin.*

(Un vidua habeva duo filias.)

Fonte: *Samples of Constructed Languages,* One Language for the World, Mario Pei. 1958.
Lango Du Mondo

**Lango du Mondo** es un lingua auxiliar international ancian, proponite per De Ria in 1788. In iste projecto interlinguistic, le autor pare usar le francese scripte phoneticamente, ma con le littera final "e" mute pronunciate como "o".

## Specimen

*La Promiero linio do sez figuro ez letanduo posiblo do tuto lez figuro do la naturo.*

(Le prime linea de iste figuras es le extento possibile de tote le figuras del natura)

Fonte: *Samples of Constructed Languages,* One Language for the World, Mario Pei. 1958.
Lojban

Le lingua artificial **Lojban** esseva create per le *[[Logical Language Group]]* in 1987, illo es derivate ab un projecto previe: Loglan. Illo es un lingua constructe (conlang), un idioma human syntaxicamente inambigue basate super logica predicate. Le nomine "Lojban" es un combination de loj e ban, lequales son abbreviaturas de logji (logica) e bangu (lingua), respectivemente. Su motivo es le melioration de Loglan, in facer le lingua logic plus complete, plus usabile e plus aperte al publico. Le Lojban ha iste mesme punctos in parallelo con Loglan:

* Le grammatica es basate in logica de predicatos, e illo es capabile de exprimer constructiones logic complexe precisemente.
* Illo non ha irregularitates o ambiguitates in orthographia o grammatica, assi que illo pote esser processate per un computator.
* Lojban per designo es un lingua tanto neutral culturalmente como il es assi possibile.
* Illo es, nonobstante, simple pro apprender e usar comparate con multe linguas natural.

Durante que le proposito initial del projecto Loglan esseva investigar le Hypothese de Sapir-Whorf, le communitate active de Lojban ha propositos additional pro le lingua:

* Recercas general in le linguistica.
* Recercas in intelligentia artificial e comprension de machina.
* Meliorar le communication inter esseres human e computatores, ontologias de immagazinage, e traduction de textos in lingua natural per un computator.
* Le uso del linguage como un instrumento educational.
* Creativitate personal.

## Grammatica de Lojban
Lojban ha tres partes del systema grammatical del phrase: un appellate *brivla* pro substantivos e verbos, un altere appellate *cmene* pro nomines o substantivos personal, e un plus *cmavo* pro particulas structural, articulos, numeros, indicatores de tempore grammatical e altere modificatores grammatical. Le *cmavo* se subdivide in *selma'o*, le qual es plus proxime al notion de partes del phrase (e.g. UI include interjectiones e partes discursive). 

(Ecce le Patre Nostre in Lojban)

 le xisyctu jdaselsku be la jegvon. (ni'o)
    doi cevrirni .iu noi zvati le do cevzda do'u
    fu'e .aicai .e'ecai lo do cmene ru'i censa
    .i le do nobli turni be la ter. ku se cfari
    .i loi do se djica ba snada mulno vi'e le cevzda .e .a'o la ter.
    (.i do nobli turni vi'e le cevzda .ebazake .a'o la ter.)
 (.i loi do se djica ba snada mulno vi'e le cevzda .e .a'o la ter.)
    .i fu'e .e'o ko dunda ca le cabdei le ri nanba mi'a
    .i ko fraxu mi loi ri zu'o palci
    .ijo mi fraxu roda poi pacyzu'e xrani mi
 .i ko lidne mi fa'anai loi pacyxlu
    .i ko sepri'a mi loi palci

## Referentias
* Cowan, John Woldemar. *The Complete Lojban Language*. Fairfax, Virginia: The Logical Language Group, 1997. 
* Nicholas, Nick; Cowan, John Woldemar. *What is Lojban?*. Fairfax, Virginia: The Logical Language Group, 2003. 

## Ligamines externe
* The Logical Language Group home page
* Lojban Wiki
Lunedi

Le **lunedi** es secundo le norma ISO 8601 le prime die del septimana.
## Etymologia
Le nomine es derivate del latino *dies Lunae* (die del luna).
## Referentias
Linguas germanic

Le **linguas germanic** es un gruppo de linguas indoeuropee, parlate traditionalmente in Europa nord e west.

Durante le colonialismo, illos (particularmente le anglese) ha essite transmittite a tote le mundo.

## Alicun linguas germanic

### '''Linguas germanic west'''

:* germano
:* yiddish
:* nederlandese
:* afrikaans
:* anglo-saxone (morte)
:* scotese
:* anglese
:* tok pisin
:* norfuk
:* langobardic (morte)

### '''Linguas germanic nord'''

:* svedese
:* norvegiano
:* danese
:* islandese
:* faroese
:* norn (morte)

### '''Linguas germanic est''' o '''gothic''' (morte)
:* gothico oriental
:* gothico occidental
Loglan

**Loglan** es un lingua artificial, basate in le logica formal, inventate per James Cooke Brown in 1955. 

Le "Loglan 1 Updater" (1996) esseva compilate per Kirk Sattley. Illo es un detaliate description del cambios a Loglan desde su 4e edition. Loglan 1 esseva publicate in 1989.

## Specimen

*Vizka la Spat.*

(Vide Spot.)

*Vizka lepo la Spat, prano.*

(Vide Spot currer.)

*Prano, hoi Spat. I prano.*

(Curre, Spot! Curre!) 

## Vide etiam
* Lojban